Diari Oficial de la Generalitat Valenciana


Sumari del DOGV 6499, del 11-04-2011 (2011/4163)

Acord de 4 d'abril de 2011, de la directora general de Gestió del Medi Natural, pel qual s'inicia el procediment de delimitació de la finca de domini públic, propietat de la Generalitat, denominada Masia Casa Galbis, sítia al terme municipal de Bocairent.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6499

Data del DOGV
:   11-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4163


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Acord de 4 d'abril de 2011, de la directora general de Gestió del Medi Natural, pel qual s'inicia el procediment de delimitació de la finca de domini públic, propietat de la Generalitat, denominada Masia Casa Galbis, sítia al terme municipal de Bocairent. [2011/4163]  
La finca denominada Masia Casa Galbis, sítia al terme municipal de Bocairent (València) i integrada al Parc Natural de la Serra de Mariola, pertany a la Generalitat per raó de compravenda acordada per la Resolució de la Conselleria d'Economia, Hisenda i Ocupació de data 23 de desembre de 2002.  
Aquest bé, adscrit a la Conselleria de Medi Ambient, Aigua, Urbanisme i Habitatge, figura identificat en l'Inventari general de béns i drets de la Generalitat amb el codi 46/072/004/000 i com a bé de domini públic, en trobar-se afecte a la prestació d'un servei públic com a forest i per a la protecció de la natura.  
Vistos la memòria, el pressupost i la proposta de nomenament del tècnic instructor del procediment elaborats per la Direcció Territorial de València de la Conselleria de Medi Ambient, Aigua, Urbanisme i Habitatge.  
Vista la Llei 43/2003, de 21 de novembre, de Forests i el reglament d'aquesta; la Llei 3/1993, de 9 de desembre, Forestal de la Comunitat Valenciana i el seu reglament; la Llei 14/2003, de 10 d'abril, de Patrimoni de la Generalitat Valenciana i, per raó del que disposa en la disposició transitòria segona, la Llei 33/2003, de 3 novembre, del Patrimoni de les Administracions Públiques i el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del Patrimoni de les Administracions Públiques.  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per raó de la potestat que m'ha sigut conferida, acorde:  
  
Primer  
Iniciar el procediment de delimitació del bé de domini públic, propietat de la Generalitat, denominat Masia Casa Galbis, siti al terme municipal de Bocairent (València) i integrat en el Parc Natural de la Serra de Mariola, la descripció del qual és la següent:  
  
Denominació: Masia Casa Galbis  
Partit judicial: Ontinyent  
Terme municipal: Bocairent  
Pertinença: Generalitat  
Superfície pública: 126 hectàrees  
Enclavaments: cap  
Superfície total: 126 hectàrees  
Límits:   
Nord: finca matriu d'on es va segregar i finca de Alfredo Ferré   
Est: finca denominada la Lloma, finca matriu d'on es va segregar i es va adjudicar als germans Calabuig Blázquez, camí de la Serra enmig.  
Sud: riu, finca de Fernando Blanes i finca denominada la Lloma   
Oest: finca de Alfredo Ferré  
Inscripció: Registre de la Propietat d'Ontinyent al foli 196 del tom 534, llibre 67 de Bocairent, finca 7.001-bis, inscripció segona.  
  
Segon  
Nomenar instructor d'aquest expedient Andrés Aznarte López, tècnic adscrit a la Direcció Territorial de València de la Conselleria de Medi Ambient, Aigua, Urbanisme i Habitatge, sense perjudici de la possibilitat de recusació, d'acord amb el que disposa l'article 29 de la Llei 30/1992, de 26 de novembre, de Regim Jurídic de les Administracions Públiques i del Procediment Administratiu Comú.  
  
  
Tercer  
Les persones interessades poden presentar les al·legacions i els documents que estimen necessaris per a la prova i defensa dels seus drets des de l'endemà de la publicació d'aquest acord fins al dia 23 de maig de 2011 inclòs. Transcorregut aquest termini no se n'admetrà cap altre, i els que no els hagen presentat, no podran formular cap reclamació sobre propietat en l'expedient de delimitació, sense perjudici del que disposa l'apartat 7 de l'article 21 de la Llei 43/2003, de 21 de novembre, de Forests.  
Les al·legacions i els documents, que han de ser originals o fotocòpies compulsades, han d'adreçar-se a la Secció Forestal de la Direcció Territorial de València de la Conselleria de Medi Ambient, Aigua, Urbanisme i Habitatge, sítia a l'Edifici PROP, carrer de Gregori Gea, núm. 27, 46814 València, indicant com a referència: «Delimitació 701/2011» i poden presentar-se per qualsevol dels mitjans previstos en l'article 38.4 de la Llei 30/1992.  
  
Quart  
L'inici de les operacions de fitació donarà començament el dia 16 de juny de 2011 en el Centre d'Interpretació del Parc Natural de la Serra de Mariola (ctra. d'Alcoi-Banyeres, km 17,5. Mas d'Ull de Canals. Banyeres de Mariola), a les 10.30 hores.  
  
Cinqué  
El termini màxim per a resoldre el procediment de delimitació és de divuit mesos, comptadors des de la data d'aquest acord. Transcorregut aquest termini sense haver-se dictat i notificat la corresponent resolució, caducarà el procediment i s'acordarà l'arxivament de les actuacions.  
  
Contra aquest acte no cal interposar cap recurs en via administrativa, en tractar-se d'un acte de tràmit no qualificat, sense perjudici que les persones interessades puguen utilitzar els mitjans que estimen pertinents en defensa dels seus drets i interessos.  
  
València, 4 d'abril de 2011.- La directora general de Gestió del Medi Natural: M. Ángeles Centeno Centeno.